《斋祠湖上作》
宋代·张嵲

还山映平湖，未厌伤极目。
篮舆值初晴，步步转湖曲。
宿雾郁乔林，寒曦煦穹谷。
废刹今几时，浮图在山腹。
村荒樵牧多，岁晚稉稻熟。
曲岸倒菰蒲，回潭聚凫鹜。
前瞻岚岭分，右顾缘原绿。
游眺暂萧疏，沉吟反羁束。
斋祠奉简书，尸素惭微禄。
日暮闻幽禽，眷此林下宿。

作者简介：张嵲（1096—1184），字巨山，襄阳（今湖北襄樊）人。徽宗宣和三年（1121）上舍中第，调唐州方城尉，改房州司法参军，辟利州路安抚司干办公事。